Det ble avholdt styremøte nr 6-10 i Momarken-selskapene 2-07 på selskapets kontor. Samtlige styremedlemmer med unntak av Even Elvenes møtte. I hans forfall møtte Bjørn Olav Biltvedt. Fra administrasjonen deltok daglig leder Knut Ekhaugen. Sports/markedssjef Kjeld-Henning Sandem deltok på sak Store arrangementer.

Driftsselskapet

Godkjenning av referat fra forrige møte.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling. Etter 1. halvår ligger omsetningen rett under fjorårsnivå, men betydelig under budsjett. Siste 2 måneder har det vært en positiv trend. Det forventes at omsetningen ved årets slutt vil overstige fjoråret, men havne ca 200 mill. under budsjett.
* Daglig leder er oppnevnt til å delta i en arbeidsgruppe forberedende budsjettarbeid i regi NR sammen med daglige ledere Bjerke og Øvrevoll. En foreløpig rapport fra gruppas arbeid ble gitt.
* Økonomirapporten for hestesporten pr april ble gjennomgått og kommentert.
* Barnas og Dyras Dag var i år utvidet med også et dagtidarrangement hvor 250 barn fra barnehagene i Eidsberg deltok sammen med foresatte. Momarken har fått svært mange positive tilbakemeldinger på arrangementet.

Det framkom enkelte kommentarer – for øvrig ble orienteringen tatt til etterretning.

Regnskapsrapport pr mai.

Som forhåndsvarslet på siste styremøte ble mai en god måned hvor mesteparten av resultatavviket pr april ble rettet opp. Driftskostnadene ligger ca 200’ under budsjett og beløpet er brukt på økte premier utover budsjett.

Regnskapsrapporten med kommentarer ble tatt til etterretning.

Store arrangementer.

1. Unionskampen 2011.

Det er bred enighet om at de 3 arrangementene avholdt til nå har vært svært vellykkede. Men dette må ikke bli noen sovepute for å avstå fra å videreforedle arrangementet. Det er viktig at årstiden for arrangementet ikke demper kreativiteten, men at man hensyntar den. Et notat om forbedringsmuligheter på det sportslige og spillemessige plan samt for publikum ble gjennomgått av Kjeld-Henning Sandem etterfulgt av kommentarer fra styret.

Gjennomgangen ble tatt til etterretning.

1. Nytt sommertravkonsept.

Daglig leder gjennomgikk et notat som redegjorde for det arbeid og de kontakter som er tatt siden forrige møte. Lanseringsår 2013 passer bra, da På Landet Festivalen på Axevalla gjentaes 2012 og Markens Grøde avholdes 2010, 2012 og 2014.

Andre referatsaker.

Styreleder og daglig leder refererte fra styreleder- og daglig leder møte DS’er i regi NR på Leangen 26-27/6.

Hvert DS ble på møtet oppfordret til å gjennomgå sine storløp med sikte på justeringer. En evaluering av Momarkens storløp taes opp på et senere styremøte.